text: Kræftsyg dreng fik sin stjålne computer tilbage
  22 august 2013 kl. 11.59
  En fem-årig kræftsyg dreng får nu den computer tilbage, der blev stjålet fra ham på sygehuset.
  Kræftsyge fem-årige Tobias fra Aabenraa får nu den bærbare computer, der blev stjålet fra ham, da han lå på Odense Universitetshospital.
  - Vi fik indleveret computeren her til morgen. En person, som jeg vil betegne som en ?gammel kending? kom og afleverede den til os. Han var simpelthen dybt fortørnet over, at nogen kunne finde på at stjæle fra et kræftsygt barn. Han har derfor heller ikke ønsket at modtage den udlovede dusør, siger politikommissær Niels Erik Nymark Jensen ifølge Ekstra Bladet.
  - Manden, der ønsker at være anonym, har forklaret os, hvordan han er kommet i besiddelse af den stjålne computer. Umiddelbart er hans forklaring god og intet tyder på, at han selv skulle havde været involveret i tyveriet. Han har desværre heller ikke noget kendskab til, hvor de andre ting, der blev stjålet fra drengens sygestue er, siger Niels Erik Nymark Jensen
  